Blomstertjønna

Blomstertjønna er et opparbeidet tjern ved foten av fjellet Gråkallen sentralt i Bymarka i Trondheim. Den ligger i nedbørfeltet til Leirelvvassdraget, som den også er kilde til, og har utløp i sørvest til Vintervatnet gjennom en bekk som er lagt i rør. Innsjøen er rund i formen og er omgitt av bratte skogkledde sider mot øst og vest. Maksimal dybde er syv meter. Av fiskeslag i Blomstertjønna finnes stingsild og utsatt ørret.

Blomstertjønna ble anlagt av Trondhjems Skiklub i 1895 som demmet opp en myr slik at vannet oppstod. Den ble tidligere benyttet som drikkevannskilde til både Skistua og Lille Gråkallen leir like i nærheten.

Referanser

Litteratur

Eksterne lenker 
 Wikioppføring «Blomstertjønna» hos Strinda historielag
 «Blomstertjønna»  Hos Trondheim og omland fiskeadministrasjon (TOFA)

Innsjøer i Trondheim
Bymarka
Drikkevannsreservoarer i Norge